125 



man rigtignok directe ikke vil anerkjende. Berettigelsen til at 

 benytte de faa adspredte Notizer i de synoptiske Evangelier om 

 Apostlen Johannes, for at prøve, hvorvidt noget Beslægtet kan 

 eftervises i hine af de synoptiske Evangelister opbevarede Træk 

 og i den Aand, som udtaler sig hos Apokalypsens Forfatter, skal 

 derfor ikke bestrides; men den anstillede Sammenligning maa 

 ikke føres ud over de retmæssige Grændser, saaledes som Til- 

 fældet er med den af Schnitzer o. A. udførte Parallel; og andre 

 Momenter, som her bor komme med i Betragtning, bør ikke 

 med Partiskhed udelukkes. Dog ligesaa eensidigen Apostlen 

 Johannis Charakteristik er paa ovenanførte Maade bleven udført, 

 ligesaa uretfærdig er den Dom, som fra samme Side er fældet 

 over Apokalyptikeren. Hvor almindeligen udbredt end den An- 

 skuelse er, som i Apokalypsens Skildringer af Guds Straffe- 

 domme ikkun seer Udtryk af dens Forfatters »krasse Anskuelser 

 og jødiske Fanatisme«, saa uberettiget er den og kun støttet til 

 en Opfattelse, der ellers vilde i lignende Tilfælde — og med 

 Rette — erklæres for Vidnesbyrd om Mangel paa historisk og 

 poetisk Sands. Man har ofte med fornyet Uvillie forundret sig 

 over den naive Uvidenhed, hvormed en Voltaire og hans Aands- 

 frænder udlagde de gamle israelitiske Propheters symbolske 

 Straffetaler i bogstavelig Forstand, saa at Israeliterne paa Grund 

 af Ezech. XXXIX, 18 etc. endog kom til at figurere som Men- 

 neskeædere*). Det synes imidlertid, som om der altid ligefra 

 Christeudommens Oldtid indtil vore Dage har været dem, der 

 udlagde Apokalypsen paa en ikke mindre uforstandig og uret- 

 færdig Maade. Hvorledes kunde man ellers henpege paa »de 

 krasse Anskuelser om Drager, Mord og Blod og Ild« (s.ovenf.)? 

 Med hvilken Ret kan dog Apokalyptikerens Fremstilling af de 

 frygtelige Uhyrer, de gruelige Plager, de overnaturlige Tegn og 

 Undere, som han udmaler i stærke Farver, forklares paa bog- 

 stavelig og udvortes Maade, naar deels det hele Skrifts poetiske 



Sig. Dictionnairc philos. article Anthropophages. 



